stanford-oval/wikipedia huggingface dataset:
F-liiga (naiset)
Sarjajärjestelmä > Joukkueiden järjestys sarjassa

Joukkueiden järjestys määräytyy toisin, kuin turnausmuotoisissa sarjoissa. Joukkueiden paremmuus runkosarjassa määräytyy saavutettujen pisteiden perusteella. Tasapisteissä joukkueiden paremmuus määräytyy seuraavassa järjestyksessä:
Joukkueiden paremmuus runkosarjassa määräytyy saavutettujen pisteiden perusteella. Tasapisteissä joukkueiden
paremmuuden määräävät järjestyksessä:
varsinaisella peliajalla voitetut ottelut
koko sarjan maaliero (tehdyt maalit miinus päästetyt maalit)
koko sarjassa otteluissa tehdyt maalit
keskinäisissä otteluissa saavutetut pisteet
keskinäisten otteluiden maaliero (tehdyt maalit miinus päästetyt maalit keskinäisissä otteluissa)
keskinäisissä otteluissa tehdyt maalit
arpa
Mikäli joukkueiden välinen paremmuus tulisi 7) arvan määriteltäväksi, voidaan joukkueiden keskinäinen paremmuus määrittää
sarjavastaavan päätöksellä myös uusintaottelulla, mikäli molemmat joukkueet ovat asiasta yksimieliset.
Joukkueet 2024–2025

| Joukkue | Kunta | Kotihalli | Perustettu | Päävalmentaja |
| --- | --- | --- | --- | --- |
| TPS | Turku | Kupittaan palloiluhalli | 1995 | Aki Vilander |
| FBC Loisto | Turku | Kupittaan palloiluhalli SB-Areena | 1995 | Joni Burman |
| Classic | Tampere | Ideapark Bläk Boks | 1990 | Juho Syvänen |
| SSRA | Oulu | Kastellin monitoimitalo | 2002 | Harri Naumanen |
| SaiPa | Lappeenranta | Lappeenrannan urheilutalo | 2020 | Toni Soikkeli |
| EräViikingit | Helsinki | Mosahalli | 2016 | Kim Sällström |
| PSS | Porvoo | Aurorahalli | 2003 | Katja Ulmanen |
| SB-Pro | Nurmijärvi | Arkadia-halli, Klaukkala | 1996 | Tuomas Ollikainen |
| Koovee | Tampere | Spiral-Halli | 1996 | Pekka Nieminen |
| ÅIF | Sipoo | Ingman Areena, Söderkulla | 1995 | Jussi Heikkinen |
| O2-Jyväskylä | Jyväskylä | Jyväskylän monitoimitalo | 2001 | Jere Pietarinen |
| Welhot | Kuopio | Lippumäen liikuntahalli | 1997 | Mika Ruuskanen |
Joukkueet 2024–2025 > Entiset joukkueet

Espoo: Indians, Oilers
Jyväskylä: O2-Jyväskylä, Happee, S.C. Blues, BET
Helsinki: M-Team, Erä III, Erä II, Erä I, SSV, Pelipeikot, HIFK, Idän Traktor, Team Visa, Paksu Bertta, SaPa, Top Gun, Synkkä Uhma, S.C. Dalmac, Ylhäs, Helsinki United, Jokerit
Huittinen: SBS Rupu
Hämeenlinna: Steelers, m/s ICS, Kipinä
Joensuu: TuuU, Josba, JoYUS
Kaarina: Sheriffs
Kajaani: Papas
Kerava: Playgirls, KeNo
Kotka: Crackers
Lahti: Pelicans SB
Lappeenranta: NST, JoKa
Lohja: LoSB, Horman Hiisi
Maarianhamina: PE Åland, PAF Elit, VÅSC
Oulu: Merikoski SBT, OLS, Pöllöt SBT
Pirkkala: Pirkat
Riihimäki: S.C. Top
Seinäjoki: SPV
Tampere: Manse United
Turku: FBC Turku, TuNMKY
Uusikaarlepyy:̣ Blue Fox
Vantaa: SB Vantaa, Tiikerit, KorsKa, VFT
Kaikkien aikojen mitalikolmikot

| 0 | 1 | 2 | 3 |
| --- | --- | --- | --- |
| Kausi | Kultaa | Hopeaa | Pronssia |
| 1988–1989 | BET | NGD | VÅSC |
| 1989–1990 | S.C. Dalmac | BET | Ylhäs |
| 1990–1991 | S.C. Dalmac | SAPA | Happee |
| 1991–1992 | Erä I | BET | SAPA |
| 1992–1993 | Erä I | Top Gun | M/s ICS |
| 1993–1994 | Oilers | Erä I | Josba |
| 1994–1995 | Erä I | Josba | Erä III |
| 1995–1996 | Erä III | Josba | Happee |
| 1996–1997 | Erä III | Josba | Happee |
| 1997–1998 | VFT | Erä III | Josba |
| 1998–1999 | VFT | Erä III | HIFK |
| 1999–2000 | Erä III | HIFK | Josba |
| 2000–2001 | HIFK | Classic | SPV |
| 2001–2002 | HIFK | VFT | Classic |
| 2002–2003 | Classic | SSV | Erä III |
| 2003–2004 | VFT | Erä III | Classic |
| 2004–2005 | Tiikerit | Erä III | NST |
| 2005–2006 | NST | Classic | Oilers |
| 2006–2007 | Erä III | NST | PSS |
| 2007–2008 | Classic | PSS | NST |
| 2008–2009 | Classic | Happee | NST |
| 2009–2010 | Classic | SB-Pro | NST |
| 2010–2011 | Classic | NST | SB-Pro |
| 2011–2012 | Classic | SB-Pro | NST |
| 2012–2013 | Classic | SB-Pro | OLS |
| 2013–2014 | SB-Pro | Classic | Happee |
| 2014–2015 | Classic | SB-Pro | NST |
| 2015-2016 | NST | Classic | SB-Pro |
| 2016–2017 | Classic | SB-Pro | PSS |
| 2017–2018 | SB-Pro | Classic | EräViikingit |
| 2018–2019 | SB-Pro | PSS | Koovee |
2019–2020: Ei jaettu koronaviruspandemian vuoksi.
| 2020–2021 | PSS | SB-Pro | SSRA |
| 2021–2022 | TPS | PSS | EräViikingit |
| 2022–2023 | TPS | Classic | PSS |
| 2023–2024 | TPS | Classic | FBC Loisto |
Naisten Salibandyliigan ennätyksiä

Naisten Salibandyliigan ennätykset kauden 2023–2024 jälkeen.
Yhden kauden maaliennätys on 56, jonka teki Eliisa Alanko kaudella 2012–2013
Yhden kauden syöttöpiste-ennätys on 40, jonka teki Nina Rantala kaudella 2016–2017
Yhden kauden tehopiste-ennätys on 84 (44+40), jonka teki Nina Rantala kaudella 2016–2017
Yhden kauden jäähyennätys on 56 minuuttia, jonka teki Minna Sarajuuri kaudella 1994–1995
Yhden ottelun piste-ennätys on 12 (7+5), jonka teki Nina Rantala kaudella 2015–2016
Yhden ottelun maali-ennätys on 10 jonka teki Mira Wickman kaudella 2013–2014
Yhden ottelun syöttö-ennätys on 9  jonka teki Miisa Turunen kaudella 2023–2024
Eniten mestaruuksia pelaajista on voittanut Kati Suomela, jolla on 8 mestaruutta
Eniten mestaruuksia seuroista on voittanut Classic, jolla on 9 mestaruutta
Eniten katsojia ottelussa: 1 047 katsojaa; TPS - Classic, 6. finaali (14.4.2024)
Aiheesta muualla

Naisten F-liigan virallinen sivu
| n k Miesten ja naisten salibandyliigojen kaudet |
| --- | --- |
Miehet: 1986–1987 1987–1988 1988–1989 1989–1990 1990–1991 1991–1992 1992–1993 1993–1994 1994–1995 1995–1996 1996–1997 1997–1998 1998–1999 1999–2000 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 2010–2011 2011–2012 2012–2013 2013–2014 2014–2015 2015–2016 2016–2017 2017–2018 2018–2019 2019–2020 2020–2021 2021–2022 2022–2023
Naiset: 1988–1989 1989–1990 1990–1991 1991–1992 1992–1993 1993–1994 1994–1995 1995–1996 1996–1997 1997–1998 1998–1999 1999–2000 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 2010–2011 2011–2012 2012–2013 2013–2014 2014–2015 2015–2016 2016–2017 2017–2018 2018–2019 2019–2020 2020–2021 2021–2022 2022–2023
| n k IFF:n salibandyn pääsarjat |
| --- | --- |
Miehet:  Alankomaat  Australia  Belgia  Espanja  Etelä-Korea  Georgia  Islanti  Italia  Itävalta  Japani  Kanada  Kiina  Latvia  Liechtenstein  Liettua  Malesia  Norja  Pakistan  Puola  Ranska  Ruotsi  Saksa  Singapore  Slovakia  Slovenia  Suomi  Sveitsi  Tanska  Tšekki  Unkari  Venäjä  Viro  Yhdysvallat 
Naiset:  Alankomaat  Latvia  Norja  Ruotsi  Saksa  Suomi  Sveitsi  Tanska 
Muut:  IFF  EuroFloorball Cup  EM-kilpailut  MM-kilpailut
20. toukokuuta

20. toukokuuta on gregoriaanisen kalenterin mukaan vuoden 140. päivä (141. päivä karkausvuonna). Vuodesta on jäljellä 225 päivää.
Nimipäivät

suomalainen kalenteri: Lilja, Karoliina, Lilli, Lilian, Lila, Lilia, Lili
suomenruotsalainen kalenteri: Karolina, Caroline, Lilli, Lilian, Lilja, Lily
ortodoksinen kalenteri: Vesa, Aleksi, Asko
pohjoissaamenkielinen kalenteri: Karoliinná, Liljá
vanhemmissa kalentereissa: Basilia, Bernhardus, Broderus, Carolina, Cornelia, Josefa, Liina, Sibylla
Tapahtumia

325 – Kristillisen kirkon ensimmäinen ekumeeninen kirkolliskokous: Nikean ensimmäinen kirkolliskokous.
526 – Maanjäristys surmasi 300 000 ihmistä Syyriassa ja Antiokiassa.
1498 – Vasco da Gama saapui Intian Kalikutiin eli nykyiseen Kozhikodeen.
1570 – Abraham Ortelius julkaisi ensimmäisen nykyaikaisen kartaston.
1631 – Kolmikymmenvuotinen sota: Johann Tillyn johtamat katoliset valtasivat ja ryöstivät Magdeburgin. 15 000 asukasta tapettiin ja lähes koko kaupunki paloi.
1873 – Levi Straussille ja Jacob Davisille myönnettiin Yhdysvalloissa patentti sinisille farkuille, joissa on kupariniitit.
1902 – Kuuba itsenäistyi Yhdysvaltojen alaisuudesta.
1927 – Jeddan sopimus: Saudi-Arabia itsenäistyi Yhdistyneen kuningaskunnan alaisuudesta.
1927 – Charles Lindbergh nousi aamulla kello 7.52 Rooseveltin lentokentältä New Yorkin Long Islandilta maailman ensimmäiselle välilaskuttomalle Atlantin valtameren ylittäneelle yksinlennolle (hän laskeutui Le Bourgetin lentokentälle Pariisiin kello 10.22 seuraavana iltapäivänä).
1932 – Amelia Earhart lähti maailman ensimmäiselle naislentäjän suorittamalle välilaskuttomalle Atlantin valtameren ylittäneelle yksinlennolle.
1940 – Holokausti: ensimmäiset vangit saapuivat Auschwitzin uudelle keskitysleirille.
1941 – Toinen maailmansota: saksalaiset joukot hyökkäsivät Kreetalle.
1948 – Israelin itsenäisyyssota: syyrialaisten hyökkäys Jordaninlaaksolla pysähtyy Degania Alefin ja Degania Betin edustalla.
1956 – Ydinkoe: Bikinin atollilla Tyynellä valtamerellä suoritettiin Yhdysvaltain ensimmäinen vetypommin räjäytys ilmakehässä (ydinkoe Redwing Cherokee).
1957 – Silja Line perustettiin.
1969 – Vietnamin sota: Hamburger Hillin taistelu päättyi.
1981 – Porin Puuvillan kutomo tuhoutui suurpalossa.
2002 – Itä-Timorin itsenäisyys palautettiin.
2006 – Suomi osallistui Euroviisuihin 40. kerran. Suomen edustaja Lordi voitti seuraavan vuorokauden puolella ratkenneen kilpailun kappaleellaan Hard Rock Hallelujah.
2010 – Pariisin Musée d'Art Moderne de la Ville de Paris -museossa tehtiin suuri taidevarkaus.
2013 – Oklahoma Cityn esikaupungissa Mooressa, Yhdysvalloissa riehui EF5-luokan tornado. 24 ihmistä sai surmansa ja 377 loukkaantui.
2019 – 26. yleisen paino- ja mittakonferenssin vahvistamat SI-järjestelmän perusyksiköiden uudet määritelmät tulivat voimaan. Esimerkiksi kilogrammaa ei enää määritellä kansainvälisen prototyypin vaan Planckin vakion ja muiden luonnonvakioiden avulla.
Kuolleita

1277 – Johannes XXI, paavi (s. 1215)
1444 – Bernardino Sienalainen, italialainen teologi, saarnaaja ja pyhimys (s. 1380)
1506 – Kristoffer Kolumbus, italialainen tutkimusmatkailija (s. 1451)
1622 – Osman II, Osmanien valtakunnan sulttaani (s. 1604)
1648 – Vladislav IV Waza, Puola-Liettuan kuningas (s. 1595)
1834 – Marie-Joseph-Paul-Roch-Yves-Gilbert du Motier ("de Lafayette"), ranskalainen aristokraatti ja poliitikko (s. 1757)
1896 – Clara Schumann, saksalainen säveltäjä ja pianisti (s. 1819)
1940 – Verner von Heidenstam, vuoden 1916 Nobelin kirjallisuuspalkinnon saanut ruotsalainen runoilija (s. 1859)
1947 – Philipp Eduard Anton von Lenard, vuoden 1905 Nobelin fysiikanpalkinnon saanut unkarilais-saksalainen fyysikko (s. 1862)
1953 – Onni Fredrikson, suomalainen kauppaneuvos ja toimitusjohtaja (s. 1885)
1956 – Max Beerbohm, englantilainen karikatyristi ja satiristi (s. 1872)
1973 – Jarno Saarinen, suomalainen kilpamoottoripyöräilijä (maailmanmestari) (s. 1945)
1978 – Yrjö Halme, suomalainen toimittaja ja kirjailija (s. 1894)
1980 – Hannes Volotinen, suomalainen agrologi ja poliitikko (s. 1911)
1981 – Lauri Pihkala (”Tahko Pihkala”), suomalainen yleisurheilija ja urheilun monitoimimies (pesäpallon kehittäjä) (s. 1888)
1983 – Björn Collinder, ruotsalainen kielitieteilijä (s. 1894)
1989 – John Hicks, vuoden 1972 ns. Nobelin taloustieteen palkinnon saanut brittiläinen ekonomisti (s. 1904)
1991 – Lydia Cabrera, kuubalainen kirjailija ja etnologi (s. 1900)
1993 – Kauko Laurikainen, suomalainen näyttelijä ja teatteriohjaaja (s. 1924)
2000 – Jean-Pierre Rampal, ranskalainen huilisti (s. 1922)
2002 – Stephen Jay Gould, yhdysvaltalainen paleontologi ja evoluutiobiologi (s. 1941)
2005 – Paul Ricœur, ranskalainen filosofi (s. 1913)
2012 – Robin Gibb, brittiläinen laulaja ja lauluntekijä ("Bee Gees") (s. 1949)
2013 – Raymond Daniel Manczarek (”Ray Manzarek”), yhdysvaltalainen muusikko ("The Doors") (s. 1939)
2015 – Erkki Linturi, suomalainen virkamies ja pankinjohtaja (s. 1929)
2016 – Erkki Laatikainen, suomalainen kenraaliluutnantti (s. 1928)
2017 – Paul Falk, saksalainen taitoluistelija (olympiavoittaja ja maailmanmestari) (s. 1921)
2017 – Aleksandr Aleksandrovitš Volkov, venäläinen poliitikko, Udmurtian tasavallan ensimmäinen presidentti 2000–2014 (s. 1951)
2019 – Andreas Nikolaus Lauda (”Niki Lauda”), itävaltalainen Formula 1 -kuljettaja (kolminkertainen maailmanmestari) (s. 1949)
Juhlapäiviä

2004 – Helatorstai – Kristuksen taivaaseenastumisen päivä (39 päivää pääsiäisestä).
| 0 | 1 | 2 |
| --- | --- | --- |
|  |   Lyhyt tiivistelmä päivästä 20. toukokuuta: |  |
:   Esko Aho 325 – Ensimmäinen ekumeeninen kirkolliskokous, Nikean kirkolliskokous alkoi.  1498 – Vasco da Gama saapui Intian Kalikutiin eli nykyiseen Kozhikodeen.  1944 – Brittiläinen laulaja Joe Cocker syntyi.  1954 – Suomen entinen pääministeri Esko Aho syntyi.  1973 – Ratamoottoripyöräilijät Jarno Saarinen ja Renzo Pasolini kuolivat Italian Grand Prixʼssa.  2006 – Suomi voitti Eurovision laulukilpailun ensimmäistä kertaa Lordin kappaleella ”Hard Rock Hallelujah”.
Aiheesta muualla

Kuvia tai muita tiedostoja aiheesta 20. toukokuuta Wikimedia Commonsissa
Etyleenibrassylaatti

| Etyleenibrassylaatti |
| --- | --- |

Tunnisteet
IUPAC-nimi:  1,4-dioksasykloheptadekaani-5,17-dioni
CAS-numero:  105-95-3
PubChem CID:  61014
SMILES:  C1CCCCCC(=O)OCCOC(=O)CCCCC1
Ominaisuudet
Molekyylikaava:  C15H26O4
Moolimassa:  270,358 g/mol
Sulamispiste:  -7 °C
Kiehumispiste:  353,1 °C
Tiheys:  1,038 g/cm3
Liukoisuus veteen:  0,0148 g/l (20 °C)
Etyleenibrassylaatti (C15H26O4) on laktoneihin eli heterosyklisiin estereihin kuuluva orgaaninen yhdiste. Yhdistettä voidaan käyttää hajusteiden valmistukseen.
Ominaisuudet, valmistus ja käyttö

Huoneenlämpötilassa etyleenibrassylaatti on väritöntä tai vaaleankellertävää nestettä, jolla on myskinkaltainen makeahko tuoksu. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin, esimerkiksi etanoliin.
Etyleenibrassylaattia valmistetaan glykolin ja brassyylihapon esteröintireaktiolla. Reaktiossa muodostuu ensin polyesteri, joka hajoaa kuumennettaessa etyleenibrassylaatiksi.
Etyleenibrassylaattia käytetään muun muassa hajusteissa, saippuoissa, shampoissa ja puhdistusaineissa. Se voimistaa kukkaistuoksuja ja toimii hajusteissa fiksatiivina.
Hyperborea

Hyperborea (m.kreik. Ὑπερβορέα) oli kreikkalaisen mytologian mukaan kaukana pohjoisessa sijaitseva maa, jossa aurinko laski ja nousi vain kerran vuodessa. Hippokrateen mukaan Hyperborea sijaitsi Rhipai-vuorten takana. Rhipai-vuoret olivat pohjoisessa Otavan tai Pohjantähden alla. Boreas eli pohjatuuli saapui Rhipai-vuorilta, mutta vuorten takana oli tyyntä. Muinaistarujen Hyperboreaa on tutkinut Valery Uvarov. selvennä
Hyperboreassa asuivat hyperborealaiset, jotka olivat saaneet nimensä pohjoistuulen mukaan. Heidät yhdistettiin Apollonin ja Artemiin palvontaan. Tarujen mukaan hyperborealaiset asuivat "pohjoistuulen tuolla puolen", maailman laidalla, maassa jossa aurinko paistoi alati. Siellä he elivät täydellisen onnellisina, ja Apollon vietti talvet heidän kanssaan. Myös Herakles ja Perseus vierailivat hyperborealaisten luona. Paratiisissaan hyperborealaiset elivät tuhatvuotiaiksi. Herodotoksen mukaan useita hyperborealaisia neitsyitä lähetettiin Deloksen temppeliin mukanaan uhrilahjoja. Neidot kuitenkin kuolivat, kun uhrit oli toimitettu. Sen jälkeen hyperborealaiset käärivät uhrilahjansa olkiin ja pyysivät naapurikansoja toimittamaan ne eteenpäin. Hyperborealaisten ajateltiin olevan Apollonin suosikkeja, jotka elivät rauhallista ja onnellista elämää vapaana taudeista, eripuraisuudesta ja kärsimyksistä. Muun muassa Herodotoksen mukaan hyperborealaiset olivat arvossa pidettyjä ja rauhallisia. Joidenkin mukaan hyperborealaiset olivat iloisia ja oikeamielisiä ja saavuttivat pitkän iän. He asuivat metsissä ja lehdoissa. Hyperboreassa sijaitsi myös Apollonin pyhä lehto.
2,5-dikloorianiliini

| 2,5-dikloorianiliini |
| --- | --- |


Tunnisteet
CAS-numero:  95-82-9
PubChem CID:  7262
SMILES:  C1=CC(=C(C=C1Cl)N)Cl
Ominaisuudet
Molekyylikaava:  C6H5NCl2
Moolimassa:  162,01 g/mol
Sulamispiste:  50 °C
Kiehumispiste:  251 °C
Tiheys:  1,54 g/cm3
Liukoisuus veteen:  0,56 g/l (20 °C)
2,5-dikloorianiliini (C6H5NCl2) on kloorattuhin aniliinijohdannaisiin kuuluva aromaattinen orgaaninen yhdiste. Yhdistettä voidaan käyttää muiden yhdisteiden, kuten väriaineiden, valmistukseen.
Ominaisuudet, valmistus ja käyttö

Huoneenlämpötilassa 2,5-dikloorianiliini on valkoista, punertavaa tai ruskehtavaa kiteistä ainetta. Yhdiste liukenee hieman veteen ja paremmin muun muassa etanoliin, dietyylieetteriin, kloroformiin tai bentseeniin. Aine on ärsyttävää, ja sille altistuminen voi johtaa methemoglobiinin muodostumiseen.
2,5-dikloorianiliinia valmistetaan pelkistämällä 2,5-dikloorinitrobentseeniä vedyllä. Katalyyttinä käytetään platinaa, johon on lisätty sulfidia katalyytin aktiivisuuden alentamiseksi eli myrkyttämiseksi. Sulfidin tarkoitus on estää klooriatomien korvautuminen vedyllä.
2,5-dikloorianiliinia käytetään erityisesti useiden väriaineiden mutta myös tuholaismyrkkyjen valmistukseen.
Kašmirin kieli

| Kašmiri |
| --- | --- |
Oma nimi:  कॉशुर, کٲشُر
Tiedot
Alue:  Jammu ja Kashmir
Virallinen kieli:   Intia
Puhujia:  5 580 830
Sija:  ei 100 suurimman joukossa
Kirjaimisto:  devanagari arabialainen kirjaimisto
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet luoteiset indoarjalaiskielet kašmiri kielet
Kielikoodit
ISO 639-1:  ks
ISO 639-2:  kas
ISO 639-3:  kas
 Ohje 
Puhuttua kašmiria
Kašmirin kieli eli kašmiri (arabialaisin kirjaimin كٲشُر, devanagarilla कॉशुर) on indoiranilaiseen kieliperheeseen kuuluva kieli, jota puhutaan lähinnä Kashmirissa. Sillä on noin 5 580 830 puhujaa.
Kašmiria kirjoitettiin aiemmin sarada-kirjaimistolla mutta nykyään joko hieman muokatuilla arabialaisilla tai devanagari-aakkosilla. Varhaisimmat tunnetut kašmirinkieliset kirjoitukset ovat säilyneet 1300-luvulla eläneeltä runoilijalta Lalleshwarilta.
Kašmirin läheisiä sukulaiskieliä ovat mm. khah ja brokskat. Kielen katsotaan olevan elinvoimainen. Kašmirilla katsotaan olevan kuusi päämurretta.
Kielellä on virallisen kielen asema Intiassa, Jammun ja Kashmirin osavaltiossa.
Fonologia > Konsonantit

|  |  | Bilabiaali | Dentaali | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- |
| Nasaali | Nasaali | m | n |  |  |  |  |
| Klusiili | Norm. | p | b | t | d | ʈ | ɖ |  | k | g |  |
| Klusiili | Asp. | pʰ | tʰ | ʈʰ |  | kʰ |  |
| Affrikaatta | Norm. |  | ts |  | tʃ | dʒ |  |  |
| Affrikaatta | Asp. |  | tsʰ |  | tʃʰ |  |  |
| Frikatiivi | Frikatiivi |  | s | z |  | ʃ |  | h |
| Lateraali | Lateraali |  | l |  |  |  |  |
| Tremulantti | Tremulantti |  | r |  |  |  |  |
| Puolivokaali | Puolivokaali | w |  |  | j |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Puolisuppea | e | ə | o |
| Avoin |  | a | ɔ |
Kaikki vokaalit, paitsi [ɔ], voivat esiintyä myös pitkinä.
Lähde:
Sanasto ja kielioppi

Kašmirin puhujien keskuudessa näiden uskonnolla on vaikutusta puhujien murteeseen sanaston kohdalla: muslimien puhumassa kašmirissa on enemmän persiasta ja arabiasta tulleita lainasanoja kun taas hindujen puhumassa kašmirissa lainasanoja on tullut enemmän sanskritista.
Aiheesta muualla

Johdatus kašmirin kieleen (englanniksi)
Maailman ainoa kašmirinkielinen verkkolehti
Wikipedia, vapaa tietosanakirja
Indoarjalaiset kielet
aer
andh
angika
assami
awadhi
bagheli
baškarik
bengali
bhadrawahi
bhili
bhisnupriya
bhodžpuri
bradž
buksa
bundeli
chambeali
chhattisgarhi
chittagon
chitwania tharu
dameli
dangaura tharu
dhatki
divehi
dogri
fidžinhindi
gaddi
garhwali
gawar
goaria
grangali
gudžarati
gurgula
halbi
haryanvi
hindi
hindko
hindustani
Induksenkohistani
kalaša
kanauji
kašmiri
katarkalai
kathariya tharu
khowar
kochila tharu
koli
kumaoni
kurdari
kutši
lahnda
lambadi
magahi
maijan
maithili
majhi
mandeali
marathi
marwari
musasa
nimadi
ningalami
nepali
od
orija
paali
palya bareli
pandžabi
pašai
pauri bareli
phalura
radžastani
rana tharu
rangpuri
rathwi bareli
rohingya
romani
sadri
sanskrit
saraiki
sawi
šina
sindhi
sinhali
sirmauri
sonha
šumašti
surjapuri
sylheti
tirahi
torwali
urdu
varhadi-nagpuri
varli
vasavi
Ania

Ania on Pirkkalan lounaisosassa Pyhäjärven itärannalla Pirkkalan ja Lempäälän rajalla sijaitseva kylä.
Historiaa

Anian kylän alueelta on tehty kivikautisia esinelöytöjä ja kylän alueella on myös rautakautisia hautaröykkiöitä. Kylä mainitaan ensimmäisen kerran kirjallisissa lähteissä 1400-luvulla ns. Davidin kapinan yhteydessä. Anian kylässä sijaitsevan Heikkilän tilan isäntä David oli talonpoikaiskapinan johtajana 1439.
Anian kylä liitettiin 1300-luvulla muodotettuun Vesilahden kirkkopitäjään. Kylä kuului Vesilahteen aina 1920-luvulle saakka jolloin se liitettiin 1922 Pirkkalan seurakuntaan ja 1924 Pirkkalan kuntaan.
Muuta

Anian kylän halki kulkee yhdystie 3022 Pirkkalasta Lempäälän Kuokkalaan. Anian vuonna 1929 valmistunut koulu oli käytössä vuoteen 1977 saakka. Kylä on pääosin harvaan asuttua maa- ja metsätalousaluetta mutta Pyhäjärven ranta-alueilla on myös loma-asutusta.
2. toukokuuta

2. toukokuuta on gregoriaanisen kalenterin mukaan vuoden 122. päivä (123. päivä karkausvuonna). Vuodesta on jäljellä 243 päivää.
Nimipäivät

suomalainen kalenteri: Viivi, Vuokko, Vivian
suomenruotsalainen kalenteri: Vivian, Vivan, Vivi
ortodoksinen kalenteri: Ahvo, Ohvo, Saija, Soja
pohjoissaamenkielinen kalenteri: Viivvá, Vuohkku
vanhemmissa kalentereissa: Anastasius, Atanasius, Athanasius, Filip, Sigismund, Viva
Tapahtumia

1808 – Suomen sota: Pulkkilan taistelu.
1808 – Espanjassa puhkesi kapina kansannousu maan miehittänyttä Napoleon I:tä vastaan. Tästä seurasi viisivuotinen Pyreneiden niemimaan sota.
1879 – Espanjan sosialistinen työväenpuolue perustettiin.
1900 – Ruotsin kuningas Oskar II julisti tukevansa Isoa-Britanniaa buurisodassa.
1916 – Alavieskan kirkko tuhoutui salamaniskun aiheuttamassa tulipalossa.
1933 – Adolf Hitler kielsi ammattiyhdistykset.
1945 – Neuvostoliitto ilmoitti Berliinin kukistumisesta. Neuvostosotilaat nostivat voitonlipun Saksan valtakunnanpäivätalon katolle. Saksan joukot antautuivat Italiassa.
1952 – British Overseas Airways Corporationin de Havilland Comet, ensimmäinen kaupallinen suihkulentokone, aloitti säännölliset lennot.
1953 – Jordanian kuningas Husseinin kruunajaiset.
1955 – Tennessee Williams sai Pulitzerin draamapalkinnon näytelmällä ”Kissa kuumalla katolla”.
1979 – Lappajärven patokapina; voimalaitoksen vesitarpeen vuoksi oli järven vedenpinta juoksutettu erittäin matalle. Isännät tukkivat traktoreillaan tuomillaan kivillä Ähtävänjoen suuaukon.
1982 – Falklandin sota: brittiläinen HMS Conqueror upotti argentiinalaisen risteilijän ARA General Belgranon.
1997 – Tony Blairista tuli Ison-Britannian pääministeri. 44-vuotiaana hän oli maan nuorin pääministeri 185 vuoteen.
2000 – Yhdysvaltain puolustusministeriö poisti GPS-signaalilta siviilihäirinnän.
2008 – Trooppinen sykloni Nargis Myanmarissa.
2011 – Osama bin Laden kuoli amerikkalaisten sotilaallisessa iskussa.
2016 – Helsingin kaupunkipyöräjärjestelmä aloitti toimintansa.